אני לבוש בשחור, אני אזוק באזיקים אין בי אשמה האם את זוכרת? לפני שהכול התפרק. בעזרתו למדתי להבין מהי חברות אמיתית כשלא יכולתי ללכת על הזפת הבוערת, הוא בא גם יחף וחילץ אותי משם הוא נתן לי מטרייה בגשם שוטף, והלך חשוף בגשם ידעתי חברויות כאלו לפני, אבל לא בכזו מסירות ונאמנות הייתי נדהם הוא לא ביטל את עצמו לגמרי, אבל לפעמים וויתר על עצמו למעני, כשהייתי באמת זקוק לו אני מצידי לא עשיתי וגם לא יכולתי לעשות למענו דבר, כי הוא היה טוב ממני בכל דבר אבל הבנתי שהדבר היחיד שאני יכול לעשות, הוא להזדקק לו כי הוא נזקק להיות נזקק. האריות ערים הלילה כל מה שאני רוצה הוא למות, לשעה או שעתיים אני חי על זמן שאול, בשני המובנים יש לי בלגאן שלם בבטן ואני כבר לא אני תאהבי אותי, סיוון אדם שיכור, אדם הוזה, קורא לך, סיוון זה לא הולך לשומקום כשהרדיו מפליץ מלל מוזיקלי אידיוטי ואנשים לא ישנים גם לא אני אני רוצה לבכות לך, סיוון מי את, סיוון איזה יום היום, ומדוע אני לא אני ומי אני בכלל אולי אני הוא, אולי אני היא אולי אני סיוון אני רוצה להתחדש להשיל נשל הנחש אך איך אוכל, רק אמרי, איך אוכל בלי היום, בלי מחר. תנגן לי תנגן